от алуминиев салицилат, алкален, при козите, конете и зайците.
 (8)
 Таблица 1 от приложението към Регламент (ЕС) No 37/2010 следва да бъде съответно изменена.
 (9)
 Методът за анализ, използван за целите на контрола на предложените МДСОК за алуминиев салицилат, алкален, в говежди тъкани или в млякото от говеда, е на разположение, но все още не е валидиран в достатъчна степен.
 (10)
 Съгласно член 14, параграф 4 от Регламент (ЕО) No 470/2009 може да се установи временна максимално допустима стойност на остатъчните количества в случаите, когато научните данни са непълни и при условие че няма основания да се счита, че остатъчните количества от съответната субстанция на предлаганото ниво представляват опасност за човешкото здраве.
 (11)
 Поради това предложените цифрови стойности за МДСОК следва да бъдат временни, като срокът им на действие следва да изтече на 31 декември 2016 г.
 (12)
 Мерките, предвидени в настоящия регламент, са в съответствие със становището на Постоянния комитет по ветеринарномедицинските продукти,
 ПРИЕ НАСТОЯЩИЯ РЕГЛАМЕНТ:
 Член 1
 Приложението към Регламент (ЕС) No 37/2010 се изменя в съответствие с приложението към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 28 септември 2015 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 29 юли 2015 година.
 За Комисията
 Председател
 Jean-Claude JUNCKER
 (1) ОВ L 152, 16.6.2009 г., стр. 11.
 (2) Регламент (ЕС) No 37/2010 на Комисията от 22 декември 2009 г. относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход (ОВ L 15, 20.1.2010 г., стр. 1).
 ПРИЛОЖЕНИЕ
 В таблица 1 от приложението към Регламент (ЕС) No 37/2010 вписването за субстанцията „алуминиев салицилат, алкален“ се заменя със следното:
 Фармакологичноактивна субстанция
 Маркерно остатъчно вещество
 Животински видове
 МДСОК
 Прицелни тъкани
 Други разпоредби (в съответствие с член 14, параграф 7 от Регламент (ЕО) No 470/2009)
 Терапевтична класификация
 „Алуминиев салицилат, алкален
 Салицилова киселина
 Говеда, кози, еднокопитни животни, зайци
 200 μg/kg
 500 μg/kg
 1 500 μg/kg
 1 500 μg/kg
 Мускул
 Мазнина
 Черен дроб
 Бъбрек
 Срокът на действие на временните МДСОК изтича на 31 декември 2016 г.
 Противодиарийни и чревни противовъзпалителни средства“
 Говеда, кози, еднокопитни животни
 9 μg/kg
 Мляко
 НЕПРИЛОЖИМО
 Всички видове, отглеждани за производство на храни, с изключение на говеда, кози, еднокопитни животни, зайци и риба
 Не се изисква МДСОК
 НЕПРИЛОЖИМО
 Само за локално приложение
 